Helen Doron English je međunarodno priznati sustav učenja engleskog jezika koji postoji više od 35 godina te se provodi u viže od 40 zemalja diljem svijeta.

U Hrvatskoj uspješno poslujemo od 2009. godine na preko 40 lokacija, s preko 7000 zadovoljnih polaznika.

Naši učitelji visoko su kvalificirani i dodatno educirani za prenošenje znanja engleskog jezika Helen Doron metodom i svaki dan pomno i vrijedno pripremaju nastavu za svoje polaznike.

Helen Doron metoda zasniva se na stvaranju pozitivnog i zabavnog okruženja u kojem djeca jednostavno, brzo i lako usvajaju engleski jezik po istim principima po kojima su usvajali i svoj materinski jezik.

Grupe se sastoje od maksimalno 8 djece te je nastava isključivo na engleskom jeziku, bez prevođenja, kako bi se djecu od početka poticalo na aktivno korištenje engleskog jezika. Naši materijali posebno su osmišljeni za svaku dob djeteta, a tečajevi se svake godine dodatno unapređuju. Uz knjige i audio materijale, polaznici dobivaju i pristup Kangi Clubu – interaktivnom edukativnom portalu.

U Helen Doron školi djeca nemaju strah od ocjenjivanja, a greškama se pristupa na pozitivan način tako da nemaju osjećaj da su pogriješila niti da će biti zbog toga “kažnjena” što odlično utječe na njihovo samopouzdanje i u ostalim školskim i životnim aktivnostima.

Nastava se održava jednom tjedno i traje 10 mjeseci, dok sat, ovisno o dobi, traje od 45 minuta (predškolska dob) do 120 minuta (tinejdžeri).

Mnoga istraživanja su pokazala da djeca mogu vrlo uspješno i opušteno učiti (ili usvajati) više jezika istovremeno i to od rođenja. Štoviše, izlaganje više jezika pozitivno utječe na razvoj dječjeg mozga i sa sobom nosi brojne kognitivne prednosti, popust metajezične svjesnosti, kreativnosti, čak i razvoj matematičkih sposobnosti, ali i kulturne prednosti, poput otvorenosti prema drugim kulturama.

Zbog svega navedenog odlučila sam postati franšizer za područje Požeško-slavonske županije i pružiti našoj djece učenje engleskog jezika na najzabavniji način. Nakon uspješne dvije godine rada u Helen Doron English Požega, veliki broj djece i roditelja iz Pleternice pokazali su interes za učenje engleskog jezika po našoj metodi. Logičan slijed je bio otvaranje škole u Pleternici kako bi roditeljima olakšali da ne moraju dovoziti djecu u Požegu. Tako je od ove školske godine naša škola „Helen Doron English Pleternica“ otvorena na adresi Ivana Šveara 2 (E-inkubator). Planiramo daljnje širenje i otvaranje škola u ostalim gradovima naše županije. Trenutno našu školu na lokacijama u Požegi i Pleternici pohađa preko 150 zadovoljnih polaznika, na što smo iznimno ponosni!

Pozivamo sve zainteresiranje roditelje da prijave svoje dijete na besplatni ogledni sat i saznaju zašto je ovo metoda učenja engleskog jezika koju djeca obožavaju.

Sve informacije i prijave na broj mobitela 091 451 4511 ili mail pozega@helendoron.com.

Martina Radljević

Helen Doron English Požega i Pleternica